pythainlp/thaigov-corpus huggingface dataset:
รัฐบาลไทย-ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-1
วันจันทร์ที่ 13 เมษายน 2563
ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-1
ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-1
วันนี้ (12 เม.ย.63) เวลา 14:00 น. ศูนย์อํานวยการบริหารสถานการณ์โรคติดเชื้อไวรัสโคโรนา 2019 (โควิด - 19) กระทรวงมหาดไทย (ศบค.มท.) เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในหลายจังหวัดทั่วประเทศ ซึ่งผู้ว่าราชการจังหวัดทุกจังหวัดในฐานะผู้กํากับการบริหารราชการในสถานการณ์ฉุกเฉินจังหวัด ได้พิจารณาใช้มาตรการต่าง ๆ ในการสกัดกั้นการแพร่ระบาดของโรคโควิด-19 เพื่อความปลอดภัยกับพี่น้องประชาชนในทุกพื้นที่
โดยในวันนี้ (12 เม.ย.63) ศบค. มท. ได้รับรายงานว่า ผู้ว่าราชการจังหวัด 76 จังหวัดทั่วประเทศ ในฐานะผู้กํากับการบริหารราชการในสถานการณ์ฉุกเฉินจังหวัด ได้พิจารณาออกคําสั่งปิดร้านค้าและสถานประกอบการจําหน่ายสุราเป็นการชั่วคราว เพื่อลดความเสี่ยงของประชาชนในการสัมผัสเชื้อโรคในช่วงการแพร่ระบาดโรคโควิด-19 ซึ่งมีรายละเอียดวันและจังหวัด ดังนี้
1) ปิดถึงวันที่ 15 เมษายน 2563 จํานวน 5 จังหวัด ได้แก่ จังหวัดระยอง ระนอง บึงกาฬ กระบี่ ลําปาง
2) ปิดถึงวันที่ 16 เมษายน 2563 จํานวน 7 จังหวัดได้แก่ จังหวัดสกลนคร ยะลา พิจิตร ลพบุรี พระนครศรีอยุธยา เชียงราย และแม่ฮ่องสอน
3) ปิดถึงวันที่ 17 เมษายน 2563 จํานวน 7 จังหวัด ได้แก่ จังหวัดอํานาจเจริญ อุตรดิตถ์ กาฬสินธุ์ ยโสธร สุราษฎร์ธานี ขอนแก่น และ ร้อยเอ็ด (ร้อยเอ็ด ช่วงเวลา 17.00-22.00 น.)
4) ปิดถึงวันที่ 18 เมษายน 2563 จํานวน 2 จังหวัดได้แก่ จังหวัดเพชรบูรณ์ และนครราชสีมา
5) ปิดถึงวันที่ 19 เมษายน 2563 จํานวน 8 จังหวัด ได้แก่ จังหวัดน่าน ฉะเชิงเทรา นครนายก ปทุมธานี ตราด ราชบุรี สงขลา สตูล
6) ปิดถึงวันที่ 20 เมษายน 2563 จํานวน 18 จังหวัด ได้แก่ จังหวัดสมุทรสาคร กําแพงเพชร เชียงใหม่ หนองบัวลําภู แพร่ ชัยภูมิ สมุทรปราการ อ่างทอง สุโขทัย อุทัยธานี นนทบุรี ตาก พะเยา นราธิวาส หนองคาย นครสวรรค์ สิงห์บุรี และมหาสารคาม
7) ปิดถึงวันที่ 22 เมษายน 2563 จํานวน 1 จังหวัด ได้แก่ จังหวัดปัตตานี (ตั้งแต่วันที่ 13 เมษายน 2563)
8) ปิดถึงวันที่ 30 เมษายน 2563 จํานวน 26 จังหวัด ได้แก่ จังหวัดลําพูน บุรีรัมย์ สุรินทร์ นครปฐม สมุทรสงคราม ชัยนาท สุพรรณบุรี มุกดาหาร ประจวบคีรีขันธ์ อุบลราชธานี กาญจนบุรี ปราจีนบุรี ตรัง จันทบุรี ชลบุรี ศรีสะเกษ อุดรธานี ชุมพร สระบุรี สระแก้ว เพชรบุรี นครพนม พังงา พัทลุง เลย และนครศรีธรรมราช (นครศรีธรรมราช ตั้งแต่ 13 เมษายน 2563)
9) ปิดจนกว่าจะมีคําสั่งเปลี่ยนแปลง จํานวน 2 จังหวัด ได้แก่ จังหวัดพิษณุโลก และภูเก็ต
หมายเหตุ ข้อมูลปรับล่าสุด ณ วันที่ 13 เม.ย. 2563 เวลา 11.00 น.
รัฐบาลไทย-ข่าวทำเนียบรัฐบาล-“ยุติธรรม” รับเรื่องขอความเป็นธรรมจากประชาชน
วันอังคารที่ 22 สิงหาคม 2560
“ยุติธรรม” รับเรื่องขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องขอความเป็นธรรมจากนางสาวหมายปอง อุ่นอ่อน พี่สาวของนางสาวจุฑาภรณ์ อุ่นอ่อน
ผู้อํานวยการกองการศึกษา ศาสนา และวัฒนธรรม องค์การบริหารส่วนตําบลชําจังหวัดศรีสะเกษ ที่หายตัวไป
เมื่อวันอังคารที่ ๒๑ สิงหาคม ๒๕๖๐ เวลา ๑๓.๐๐ น.
ณ ห้องรับรองกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องขอความเป็นธรรมจากนางสาวหมายปอง อุ่นอ่อน พี่สาวของนางสาวจุฑาภรณ์ อุ่นอ่อน
ผู้อํานวยการกองการศึกษา ศาสนา และวัฒนธรรม องค์การบริหารส่วนตําบลชําจังหวัดศรีสะเกษ ที่หายตัวไป
ซึ่งยื่นหนังสือร้องขอความเป็นธรรมเพื่อให้กระทรวงยุติธรรมติดตามความคืบหน้าการดําเนินคดีดังกล่าว
ต่อจากนั้น
รองปลัดกระทรวงยุติธรรม ได้รับเรื่องขอความเป็นธรรมจากนายอัลฮลาบิ โมฮัมหมัด ยาเซอร์ ชาวซีเรีย
กรณีถูกกลุ่มผู้มีอิทธิพลในซอยนานา รีดไถเงิน แต่เจ้าหน้าที่ตํารวจไม่รับแจ้งความ
รวมทั้งถูกเรียกร้องเงินประกันตัวบุตรชาย ซึ่งถูกจับกุมในข้อหาอาศัยอยู่ในประเทศไทยเกินระยะเวลาที่กําหนด
รัฐบาลไทย-ข่าวทำเนียบรัฐบาล-กรมทางหลวงร่วมกับการประปาส่วนภูมิภาครวมใจต้านภัยแล้ง พร้อมแจกจ่ายน้ำประปา เพื่อบรรเทาความเดือดร้อนประชาชนทั่วประเทศ
วันพุธที่ 26 เมษายน 2560
กรมทางหลวงร่วมกับการประปาส่วนภูมิภาครวมใจต้านภัยแล้ง พร้อมแจกจ่ายน้ําประปา เพื่อบรรเทาความเดือดร้อนประชาชนทั่วประเทศ
กรมทางหลวง (ทล.) กระทรวงคมนาคม ร่วมกับการประปาส่วนภูมิภาคดําเนินโครงการ “กรมทางหลวง - การประปาส่วนภูมิภาค รวมใจต้านภัยแล้ง” เพื่อแจกจ่ายน้ําประปาช่วยเหลือผู้ประสบภัยและบรรเทาความเดือดร้อนของประชาชนผ่านหน่วยงานในสังกัดกรมทางหลวงทั่วประเทศ
นายธานินทร์ สมบูรณ์ อธิบดีกรมทางหลวง กล่าวว่า ขณะนี้ประเทศไทยอยู่ในช่วงสถานการณ์ภัยแล้งทําให้ประชาชนหลายจังหวัด อาทิ จังหวัดนครราชสีมา ขอนแก่น ชัยนาท อุตรดิตถ์ เป็นต้น ได้รับความเดือดร้อนขาดแคลนน้ําเพื่อการอุปโภคและบริโภคในชีวิตประจําวัน ทล. ได้ดําเนินโครงการ “กรมทางหลวง - การประปาส่วนภูมิภาค รวมใจต้านภัยแล้ง” โดยการประปาส่วนภูมิภาคให้การสนับสนุนน้ําประปา เพื่อแจกจ่ายช่วยเหลือผู้ประสบภัยและบรรเทาความเดือดร้อนของประชาชนผ่านหน่วยงานในสังกัด ทล. ทั่วประเทศ จัดเตรียมรถบรรทุกน้ํา จํานวนมากกว่า 600 คัน อุปกรณ์บรรจุน้ํา และบุคลากร เตรียมพร้อมให้ความช่วยเหลือประชาชนทุกพื้นที่อย่างทันท่วงที ซึ่งในปี 2559 ทล. ได้แจกจ่ายน้ําประปาปริมาณรวมมากกว่า 16 ล้านลิตร ทั้งนี้ ทล. จะดําเนินโครงการฯ ตามการร้องขอของประชาชนจนกว่าสถานการณ์ภัยแล้งจะคลี่คลาย โดยขอความร่วมมือจากพี่น้องประชาชนและทุกหน่วยงานร่วมกันใช้น้ําอย่างประหยัด รู้คุณค่าและให้เกิดประโยชน์สูงสุด รวมถึงรณรงค์ให้บุคลากรและประชาชนตระหนักถึงวิกฤติภัยแล้งตามนโยบายรัฐบาลอีกทางหนึ่งด้วย
สําหรับประชาชนหรือหน่วยงานใดประสบปัญหาขาดแคลนน้ํา สามารถขอรับความช่วยเหลือได้ที่ สํานักงานทางหลวง แขวงทางหลวง หมวดทางหลวงทั่วประเทศ หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันพุธที่ 31 กรกฎาคม 2562
“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
นายธวัชชัย  ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๗/๒๕๖๒
ในวันพุธที่ ๓๑ กรกฎาคม ๒๕๖๒ เวลา ๑๔.๐๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๗/๒๕๖๒
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ
คณะที่ ๑ จํานวนรวม ๒๔ ราย ๓๖ เรื่อง ประกอบด้วย
๑) การช่วยเหลือประชาชนในการดําเนินคดี จํานวน ๘ ราย ๒๐ เรื่อง
โดยผลการพิจารณาเห็นชอบอนุมัติ จํานวน ๑ ราย ๒ เรื่อง ไม่อนุมัติ จํานวน ๕ ราย ๑๓ เรื่อง
แสวงหาข้อเท็จจริงเพิ่มเติม จํานวน ๑ ราย ๓ เรื่อง และยุติคําขอ จํานวน ๑ ราย ๒ เรื่อง
และ ๒) คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๑๖ ราย ๑๖ เรื่อง
โดยผลการพิจารณาเห็นชอบอนุมัติคําขอ จํานวน ๑๐ ราย ๑๐ เรื่อง
ไม่อนุมัติ จํานวน ๑ ราย ๑ เรื่อง และยุติคําขอ จํานวน ๕ ราย ๕ เรื่อง
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘
และระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ
และเงื่อนไขในการช่วยเหลือประชาชนในการดําเนินคดี พ.ศ. ๒๕๕๙
รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ
และเงื่อนไขในการขอปล่อยชั่วคราวผู้ต้องหาหรือจําเลย พ.ศ. ๒๕๕๙
รัฐบาลไทย-ข่าวทำเนียบรัฐบาล-กรุงไทยคว้า 4 รางวัลผู้นำนวัตกรรมทางการเงิน
วันอังคารที่ 13 มิถุนายน 2560
กรุงไทยคว้า 4 รางวัลผู้นํานวัตกรรมทางการเงิน
ธนาคารกรุงไทยปลื้มได้รับรางวัลชนะเลิศด้านบริการจัดการทางการเงิน จากนิตยสาร The Asian Banker และนิตยสาร The Asset รวม 4 รางวัล ตอกย้ําความเป็นผู้นําบริการทางการเงินครบวงจร มุ่งมั่นพัฒนานวัตกรรมทางการเงิน เพื่อตอบโจทย์ความต้องการของลูกค้ายุคดิจิตอล
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้รับรางวัลชนะเลิศด้านบริการจัดการทางการเงินอย่างต่อเนื่อง โดยได้รับรางวัล Best Transaction Bank in Thailand และรางวัล Best Cash Management in Thailand จากโครงการ GFMIS on KTB Corporate Online บริการขายลดเช็คอิเล็กทรอนิกส์ บริการรับชําระค่าปรับออนไลน์ และบริการออกหนังสือค้ําประกันในประเทศออนไลน์ ในการประกวด The Asian Banker Transaction Banking Awards 2017 จัดโดยนิตยสาร The Asian Banker รวมทั้งได้รับรางวัล Best in Treasury and Working Capital - Public Sector และรางวัล Best Service Providers - E-Solution Partner จากนิตยสาร The Asset
“รางวัลดังกล่าวสะท้อนถึงความเป็นเลิศในการให้บริการจัดการทางการเงินครบวงจร และความมุ่งมั่นในการเป็นผู้นําด้านการเงินในยุคดิจิตอล โดยนําเทคโนโลยีและนวัตกรรมใหม่ๆ เข้ามาช่วยในการพัฒนาผลิตภัณฑ์และบริการอย่างต่อเนื่อง เพื่อยกระดับการบริการลูกค้าทุกภาคส่วน ทั้งหน่วยงานรัฐ เอกชน และลูกค้าประชาชนได้อย่างมีประสิทธิภาพ เป็นที่ยอมรับในระดับสากล รวมทั้งเป็นธนาคารหลักที่สนับสนุนนโยบายของรัฐบาลในการพัฒนาระบบการชําระเงินของประเทศ”
นายผยง ศรีวณิช กล่าวในตอนท้ายว่า ในปีนี้ธนาคารยังได้รับรางวัลดีเด่นด้านบริการจัดการทางการเงิน 3 รางวัล ได้แก่ รางวัล Best e-Bank in Thailand และรางวัล Digital Infrastructure Awards ในหมวด Most Innovative Corporate Payment Project, Thailand, for Online Traffic Ticket Payment โดยได้รับรางวัลจากบริการรับชําระค่าปรับออนไลน์ ในการประกวด The Asset Triple A Digital Awards Programme 2016 จากนิตยสาร The Asset รวมทั้งรางวัลดีเด่นด้านการขับเคลื่อนธุรกิจ จากโครงการ GFMIS on KTB Corporate Online ในงาน Thailand ICT Excellence Awards 2017 อีกด้วย
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-ก.ค.ศ.เห็นชอบหลักเกณฑ์การคัดเลือกรองผู้อำนวยการสถานศึกษา สพฐ.
วันอังคารที่ 23 พฤษภาคม 2560
ก.ค.ศ.เห็นชอบหลักเกณฑ์การคัดเลือกรองผู้อํานวยการสถานศึกษา สพฐ.
นายชัยพฤกษ์ เสรีรักษ์ ปลัดกระทรวงศึกษาธิการ เผยที่ประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 9/2560
โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธาน ได้เห็นชอบ (ร่าง) หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งรองผู้อํานวยการสถานศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) และได้หารือแนวทางการคัดเลือกรองผู้อํานวยการสํานักงานเขตพื้นที่การศึกษาในตําแหน่งที่ว่าง 209 อัตรา
นายชัยพฤกษ์ เสรีรักษ์กล่าวว่าที่ประชุมได้เห็นชอบ (ร่าง) หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งรองผู้อํานวยการสถานศึกษา สังกัด สพฐ.ตามที่สํานักงาน ก.ค.ศ. เสนอ โดยมีหลักการสําคัญ ดังนี้
ให้คณะกรรมการศึกษาธิการจังหวัด (กศจ.)เป็นผู้ดําเนินการคัดเลือก โดยให้มีการสอบ 2 ภาค ได้แก่ 1) ภาค ก สอบข้อเขียน ความรู้ความสามารถทั่วไป กฎหมาย งานในหน้าที่ และสมรรถนะทางการบริหาร 2) ภาค ข ประเมินประวัติ ผลงาน และการสัมภาษณ์โดย สพฐ. เป็นผู้ออกข้อสอบในภาค ก และกําหนดตัวชี้วัดตามภาค ข
ผู้มีสิทธิ์สมัครเข้ารับการคัดเลือกต้องเป็นข้าราชการครูและบุคลากรทางการศึกษา สังกัดสพฐ.มีคุณสมบัติตามมาตรฐานตําแหน่ง และมีคุณสมบัติทั่วไปตามมาตรา 30
เลือกสมัครในสํานักงานเขตพื้นที่การศึกษาประถมศึกษาหรือสํานักงานเขตพื้นที่การศึกษามัธยมศึกษา ได้เพียงแห่งเดียวหากเกินกว่า 1 แห่ง ถูกตัดสิทธิ์ทั้งหมด
บรรจุและแต่งตั้งผู้ผ่านการคัดเลือกผ่านการพัฒนาก่อนแต่งตั้งโดยไม่มีการขึ้นบัญชี
ประเมินสัมฤทธิผลการปฏิบัติงานภายใน 1 ปี ทุก ๆ 6 เดือนหากผ่านการประเมินให้ปฏิบัติหน้าที่ต่อ หากไม่ผ่านให้ดําเนินการตามมาตรา 71 และ กฎ ก.ค.ศ.
นอกจากนี้ ที่ประชุมยังได้หารือถึงการกําหนดหลักเกณฑ์การคัดเลือกผู้มาดํารงตําแหน่ง "รองผู้อํานวยการสํานักงานเขตพื้นที่การศึกษา"สังกัด สพฐ.เพื่อสรรหาบุคคลมาลงตําแหน่งที่ว่างอยู่ 209 อัตราซึ่งที่ประชุมมีความเห็นว่าในช่วงของการเปลี่ยนแปลงเข้าสู่ระบบโครงสร้างใหม่ ตามคําสั่งหัวหน้าคณะรักษาความสงบแห่งชาติ ที่ 19/2560 ซึ่งกําหนดให้มีสํานักงานศึกษาธิการภาค (ศธภ.) สํานักงานศึกษาธิการจังหวัด (ศธจ.) พร้อมทั้งกําหนดบทบาทอํานาจหน้าที่ของทั้งสองหน่วยงานไว้ ทําให้อํานาจหน้าที่ของสํานักงานเขตพื้นที่การศึกษาบางส่วนไปเป็นอํานาจหน้าที่ของสํานักงานศึกษาธิการจังหวัด ประกอบกับ สพฐ. ยังมีรองผู้อํานวยการสํานักงานเขตพื้นที่การศึกษา ตําแหน่งที่มีเงื่อนไขอีกกว่า 300 อัตรา ดังนั้น การจะสรรหาบุคคลมาดํารงตําแหน่งใหม่นั้น ควรมีการคิดพิจารณาอย่างรอบคอบ และขอให้บริหารจัดการจากอัตราตําแหน่งที่มีอยู่แล้ว เพื่อไม่ให้เกิดประเด็นปัญหาเหมือนในอดีตที่ผ่านมา ที่ต้องใช้ระยะเวลาในการเยียวยากว่า 10 ปี
ที่ประชุมจึงมอบสํานักงาน ก.ค.ศ. วิเคราะห์ภาระงานเพื่อกําหนดกรอบอัตรากําลังของสํานักงานเขตพื้นที่การศึกษาใหม่ว่า ภายหลังเปลี่ยนแปลงตามโครงสร้างใหม่แล้ว ควรมีจํานวนรองผู้อํานวยการสํานักงานเขตพื้นที่การศึกษาประถมศึกษา/มัธยมศึกษาเท่าใด จากนั้นจึงกําหนดหลักเกณฑ์และวิธีการในการเกลี่ยอัตรากําลังในการเข้าสู่ตําแหน่งต่อไป คาดว่าหากใช้วิธีการเกลี่ยรองผู้อํานวยการสํานักงานเขตพื้นที่การศึกษา "ตําแหน่งที่มีเงื่อนไข" ให้ไปดํารงตําแหน่งที่ว่างก่อน ก็อาจจะช่วยให้สามารถสรรหารองผู้อํานวยการสํานักงานเขตพื้นที่การศึกษาแทนอัตราว่างได้เกือบครบทุกแห่ง
รัฐบาลไทย-ข่าวทำเนียบรัฐบาล-นายกฯเชียร์ จัดตั้งวิสาหกิจเพื่อสังคมช่วยแก้ปัญหาสังคม มั่นใจดูแลผู้พิการไม่น้อยหน้าเวทีสากล
วันจันทร์ที่ 10 สิงหาคม 2563
นายกฯเชียร์ จัดตั้งวิสาหกิจเพื่อสังคมช่วยแก้ปัญหาสังคม มั่นใจดูแลผู้พิการไม่น้อยหน้าเวทีสากล
นายกฯเชียร์ จัดตั้งวิสาหกิจเพื่อสังคมช่วยแก้ปัญหาสังคม มั่นใจดูแลผู้พิการไม่น้อยหน้าเวทีสากล
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายหลังที่พลเอกประยุทธ์ จันทร์โอชา นายกรัฐมนตรี เป็นประธานพิธีเปิดร้านกาแฟคนพิการ APCD 60+Plus Bakery & Chocolate Cafe @ทําเนียบรัฐบาล
เมื่อวันศุกร์ที่ผ่านมานั้น นอกจากนายกฯจะเชิญชวนให้ประชาชนเข้ามาอุดหนุนเพื่อเป็นกําลังใจกับผู้พิการแล้ว ยังได้ชื่นชมร้านฯที่เป็นแบบอย่างของการทําธุรกิจเพื่อสังคม ส่งเสริมให้คนพิการได้ใช้ศักยภาพของตนเอง มีงานทําและมีรายได้อย่างยั่งยืน และขอบคุณกระทรวงพัฒนาสังคมและความมั่นคงของมนุษย์ที่ได้ขับเคลื่อนการจัดตั้งวิสาหกิจเพื่อสังคม และการส่งเสริมอาชีพแก่ผู้พิการ ทั้งนี้ นายกฯยังได้กําชับให้กระทรวงพัฒนาสังคมฯเดินหน้าส่งเสริมให้มีวิสาหกิจเพื่อสังคม (Social Enterprise-SE) อย่างต่อเนื่อง เพราะเป็นธุรกิจที่มุ่งส่งเสริมการจ้างงานในท้องถิ่นและกลุ่มคนเปราะบาง เช่น ผู้พิการ ผู้สูงอายุ หรือมีเป้าหมายในการแก้ปัญหาและพัฒนาชุมชน สังคม หรือสิ่งแวดล้อมเป็นหลัก ไม่ใช่มุ่งสร้างกําไรสูงสุดต่อผู้ถือหุ้น แต่ต้องนํากําไรไปทําประโยชน์เพื่อสังคม ซึ่งธุรกิจจะได้รับการยกเว้นเรื่องภาษีตามเงื่อนไขที่กฎหมายกําหนด ปัจจุบัน มีจดทะเบียนแล้วประมาณ 130 แห่ง ซึ่งพระราชบัญญัติส่งเสริมวิสาหกิจเพื่อสังคม เพิ่งประกาศใช้ในปี พ.ศ. 2562 มากไปกว่านั้น
นายกฯยังเชื่อมั่นว่า วิสาหกิจเพื่อสังคมจะเป็นกลไกสําคัญให้ภาคเอกชนมีส่วนร่วมกับภาครัฐในการแก้ไขปัญหาสังคมและสิ่งแวดล้อม ยิ่งในสถานการณ์ที่มีการแพร่ระบาดของโควิด19 มีกลุ่มคนจํานวนมากที่ได้รับผลกระทบในเรื่องการจ้างงานและรายได้ โดยเฉพาะกลุ่มคนเปราะบาง นางสาวรัชดา กล่าวด้วยว่า สําหรับภาพรวมงานด้านคนพิการของประเทศไทย เป็นไปตามนโยบาย “ไม่ทิ้งใครไว้ข้างหลัง” และสอดคล้องกับแนวทางของสหประชาชาติ เพื่อให้คนพิการมีคุณภาพชีวิตที่ดี ดํารงชีวิตในสังคมชุมชนได้อย่างอิสระเท่าเทียม ซึ่งปี 2563 กรมส่งเสริมและพัฒนาคุณภาพชีวิตคนพิการ กระทรวงพัฒนาสังคมฯ ได้มีการดําเนินการร่วมกับหลายกระทรวง ใน 7 ประเด็นเร่งด่วน คือ 1) การส่งเสริมศักยภาพและพัฒนาอาชีพคนพิการ 2) การส่งเสริมเข้าถึงสิทธิคนพิการ 3) การส่งเสริมการจัดสิ่งอํานวยความสะดวกสําหรับคนพิการ 4) การคุ้มครองสวัสดิภาพคนพิการ 5) การเสริมสร้างความเข้มแข็งและการมีส่วนร่วมขององค์กรด้านคนพิการและเครือข่าย 6) การพัฒนาและขับเคลื่อนนโยบายและแผนด้านคนพิการ และ 7) ระบบการบริหารจัดการด้านคนพิการให้มีผลสัมฤทธิ์สูง
.....
สํานักโฆษก
รัฐบาลไทย-ข่าวทำเนียบรัฐบาล-จุรินทร์ ขายอีก กว่า 8,000 ล้านบาท￼￼ เป็นประธานMOU ￼￼การยาง-สหกรณ์-และเอกชนต่างประเทศพรึ่บ ￼
วันเสาร์ที่ 30 พฤศจิกายน 2562
จุรินทร์ ขายอีก กว่า 8,000 ล้านบาท￼￼ เป็นประธานMOU ￼￼การยาง-สหกรณ์-และเอกชนต่างประเทศพรึ่บ ￼
30 พฤศจิกายน 2562￼
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายถาวร เสนเนียม รัฐมนตรีช่วยว่าการกระทรวงคมนาคม
จุรินทร์ ขายอีก กว่า 8,000 ล้านบาท￼￼ เป็นประธานMOU ￼￼การยาง-สหกรณ์-และเอกชนต่างประเทศพรึ่บ ￼
30 พฤศจิกายน 2562￼
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายถาวร เสนเนียม รัฐมนตรีช่วยว่าการกระทรวงคมนาคม นายสาธิต ปิตุเตชะรัฐมนตรีช่วยว่าการกระทรวงสาธารณะสุขและนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์￼ เป็นสักขีพยานบันทึกความเข้าใจเพื่อความร่วมมือทางด้านธุรกิจระหว่างการยางแห่งประเทศไทยกับ￼ผู้ซื้ออย่างจากต่างประเทศและการอย่างแห่งประเทศไทยกับสหกรณ์การเกษตรด้านผู้ผลิต￼ยางพารา โดยมีการเซ็นข้อตกลงทั้งหมด 9 ฉบับ￼
รองนายกรัฐมนตรีและรัฐมนตรีว่าการกระทรวงพาณิชย์￼ กล่าวว่า￼ มีความยินดีเป็นอย่างยิ่งที่การยางแห่งประเทศไทยและกระทรวงเกษตรและสหกรณ์มีความตั้งใจในการทํางานตามนโยบายรัฐบาลสําหรับการบันทึกข้อตกลงในช่วงเช้านี้นอกเหนือจากนั้นแล้วก็ยังจะมีการจับคู่ธุรกิจระหว่างผู้ซื้อกับผู้ผลิตในช่วงบ่ายอีกด้วยซึ่งหวังเป็นอย่างยิ่งว่าการเจรจาจะมียอดการส่งออกเพิ่มขึ้นอีก￼
นายจรินทร์กล่าวว่าหลังจากที่ได้เดินหน้านโยบายประกันรายได้เกษตรกร และ￼การประกันรายได้เกษตรกร￼ชาวสวนยางพารา￼เป็นหนึ่งใน￼โครงการที่ดําเนินการอยู่ระหว่างนี้กําลังเร่งรัดการโอนเงินให้แล้วเสร็จเนื่องจากยังมีเรื่องต้องแก้ปัญหากรณีการรับรองการปลูกหรือการตรวจสวนซึ่งจะได้เร่งให้เป็นประโยชน์ต่อประชาชน￼ แต่ในส่วนของการจัดการราคายางด้วยกันขายหรือการส่งออกนั้นที่ผ่านมาได้เดี๋ยวบินเดินทางไปหลายประเทศทั้งได้มีการเซ็นข้อตกลงไปทั้งหมดเป็นมูลค่า 34,000 ล้านบาท￼ ￼
สําหรับวันนี้ข้อตกลงหรือเอ็มโอยูเก้าฉบับมีมูลค่าการส่งออกยางพารา 140,000 ตันแยกเป็นประเภทผลิตภัณฑ์ต่างๆเป็นมูลค่าทั้งหมด 8,070 ล้านบาท￼ โดยยังไม่รวมยอดที่จะมีการจับคู่เจรจาในช่วงบ่ายที่จะเกิดขึ้น￼ ทั้งหมดนี้จึงขอชื่นชมและขอขอบคุณผู้เกี่ยวข้องทั้งกระทรวงเกษตรการอย่างผู้ประกอบการและขอขอบคุณนักธุรกิจที่เดินทางมาจากหลายประเทศและสหกรณ์ผู้ผลิตต่างๆ￼
"โดยการทํางานทั้งหมดซึ่งวันนี้มีท่านรัฐมนตรีถาวรและท่านรัฐมนตรีสาธิตและหลายท่านที่เกี่ยวข้องมาร่วมด้วยรัฐบาลมีความตั้งใจที่จะทํางานให้เกิดการผลักดันราคายางพาราให้เกิดประโยชน์กับพี่น้องเกษตรกรอย่างเต็มที่￼ " นายจุรินทร์ กล่าว
￼
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลมุ่งพัฒนาโครงสร้างพื้นฐานเพื่อกระจายความเจริญไปสู่ชนบลให้ได้ในอนาคต
วันจันทร์ที่ 17 ตุลาคม 2559
นายกรัฐมนตรีย้ํารัฐบาลมุ่งพัฒนาโครงสร้างพื้นฐานเพื่อกระจายความเจริญไปสู่ชนบลให้ได้ในอนาคต
นายกรัฐมนตรีย้ํารัฐบาลมุ่งพัฒนาโครงสร้างพื้นฐานเพื่อกระจายความเจริญไปสู่ชนบลให้ได้ในอนาคต
วันนี้ (22 สิงหาคม 2559) เวลา 14.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ได้กล่าวถึงเรื่อง แผนการดําเนินงานของรัฐบาลที่ผ่านมาว่า รัฐบาลได้มุ่งเน้นการพัฒนาโครงสร้างพื้นฐาน เชื่อมโยงสังคมเมืองไปสู่สังคมชนบท พร้อมทั้งสร้างรายได้ให้กระจายไปสู่พื้นที่ชนบทให้ได้ในอนาคต แต่ทั้งนี้ การดําเนินการดังกล่าว อาจจะต้องใช้ระยะเวลา เพื่อแก้ปัญหาและพัฒนาประเทศไปสู่ความมั่นคง มั่งคั่ง อย่างยั่งยืน
พร้อมกล่าวย้ําว่า วันนี้รัฐบาลได้ทํางานกันอย่างมุ่งมั่น เพื่อแก้ไขปัญหาที่มีมาอย่างยาวนานให้สําเร็จ โดยคณะรัฐมนตรีและคณะรักษาความสงบแห่งชาติได้ร่วมกันหารือเพื่อวางแนวทางในการดําเนินการ ปรับปรุงโครงสร้างทั้งหมดอย่างเต็มกําลังและเร่งด่วน
ขณะเดียวกัน นายกรัฐมนตรีได้เชิญชวนประชาชนทุกคนร่วมกันทํากิจกรรมการปลูกป่าในเชิงวิชาการเพื่อเพิ่มพื้นที่ธรรมชาติที่สมบูรณ์ให้กับประเทศต่อไป
--------------------------------------------------
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-สรุปผลการประชุมคณะกรรมการสิ่งแวดล้อมแห่งชาติ ครั้งที่ 1/2560
วันศุกร์ที่ 17 มีนาคม 2560
สรุปผลการประชุมคณะกรรมการสิ่งแวดล้อมแห่งชาติ ครั้งที่ 1/2560
สรุปผลการประชุมคณะกรรมการสิ่งแวดล้อมแห่งชาติ ครั้งที่ 1/2560
วันนี้ (16 มีนาคม 2560) เวลา 09.30 น. ณ ห้องประชุม สํานักงานนโยบายและแผนทรัพยากรธรรมชาติและสิ่งแวดล้อม เขตพญาไท กทม. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 1/2560 โดยสรุปสาระสําคัญ ดังนี้
ที่ประชุมได้พิจารณาและมีมติเห็นชอบรายงานการวิเคราะห์ผลกระทบสิ่งแวดล้อม (EIA) ด้านคมนาคม ได้แก่ โครงการก่อสร้างทางรถไฟสายเด่นชัย-เชียงราย-เชียงของ ของการรถไฟแห่งประเทศไทย ซึ่งเป็นโครงการรองรับการต่อเชื่อมกับศูนย์เปลี่ยนถ่ายสินค้า บริเวณสะพานข้ามแม่น้ําโขงแห่งที่ 4 และสนับสนุนการเชื่อมโยงระบบคมนาคมขนส่งกับประเทศเพื่อนบ้านและสาธารณรัฐประชาชนจีน รวมทั้งเป็นประโยชน์ต่อการพัฒนาและกระจายความเจริญไปสู่พื้นที่ภาคเหนือตอนล่าง จนถึงตอนบน บริเวณจังหวัดแพร่ พะเยา และเชียงราย อันจะนําไปสู่การขยายตัวทางเศรษฐกิจของประเทศโดยรวมส่วนด้านพลังงาน ได้แก่ รายงานผลการวิเคราะห์ผลกระทบสิ่งแวดล้อม สําหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพโครงการโรงไฟฟ้าบางปะกง (ทดแทนเครื่องที่ 1-2) ของการไฟฟ้าฝ่ายผลิตแห่งประเทศไทย ตั้งอยู่ที่ตําบลท่าข้าม อําเภอบางปะกง จังหวัดฉะเชิงเทรา ซึ่งเป็นโครงการทดแทนกําลังการผลิตเดิมเครื่องที่ 1-2 ที่มีกําหนดปลดออกจากระบบในปี 2561 เพื่อรักษาเสถียรภาพกําลังการผลิตให้เพียงพอต่อความต้องการใช้ไฟฟ้าของประเทศ
พร้อมกันนี้ ที่ประชุมได้พิจารณาและมีมติเห็นชอบร่างประกาศเขตพื้นที่คุ้มครองสิ่งแวดล้อม จํานวน 2 ฉบับ ดังนี้ (1) กําหนดให้พื้นที่ ตําบลบางปะกง ตําบลท่าข้าม ตําบลสองคลอง อําเภอบางปะกง จังหวัดฉะเชิงเทรา และท้องที่ตําบลคลองตําหรุ อําเภอเมืองจังหวัดชลบุรี พ.ศ. ... และ (2) กําหนดให้พื้นที่ตําบลปากคลอง ตําบลชุมโค ตําบลบางสน และตําบลสะพลีอําเภอปะทิว จังหวัดชุมพร พ.ศ. ... เป็นเขตพื้นที่คุ้มครองสิ่งแวดล้อม เพื่อเพิ่มประสิทธิภาพการรักษา และฟื้นฟูทรัพยากรธรรมชาติและสิ่งแวดล้อมในพื้นที่ดังกล่าว
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.1 ย้ำ การดำเนินงาน “ไทยนิยม ยั่งยืน” ต้องโปร่งใส ตอบสนองความต้องการของประชาชน
วันอังคารที่ 20 กุมภาพันธ์ 2561
มท.1 ย้ํา การดําเนินงาน “ไทยนิยม ยั่งยืน” ต้องโปร่งใส ตอบสนองความต้องการของประชาชน
มท.1 ย้ํา การดําเนินงาน “ไทยนิยม ยั่งยืน” ต้องโปร่งใส ตอบสนองความต้องการของประชาชน
วันนี้ (19 ก.พ.61) เวลา 15:30 น. ณ ห้องประชุมราชสีห์ อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมมอบแนวทางการขับเคลื่อนการพัฒนาประเทศตามโครงการไทยนิยม ยั่งยืน โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้แทนส่วนราชการ รัฐวิสาหกิจที่เกี่ยวข้อง เข้าร่วมประชุม ซึ่งการประชุมในครั้งนี้ เป็นการประชุมผ่านระบบวีดิทัศน์ทางไกล (Video Conference) ไปยังศาลากลางจังหวัด ทุกจังหวัด และถ่ายทอดผ่านระบบ DOPA Channel ไปยังที่ว่าการอําเภอทุกอําเภอ โดยมี ผู้ว่าราชการจังหวัด รองผู้ว่าราชการจังหวัด นายอําเภอ และคณะกรรมการขับเคลื่อนระดับจังหวัด คณะกรรมการขับเคลื่อนระดับอําเภอ และทีมขับเคลื่อนระดับตําบล เข้าร่วมรับฟัง
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ความหมายของไทยนิยม แบ่งออกเป็น 2 ส่วน ส่วนแรก คือ การขับเคลื่อนแบบไทยนิยม คือการขับเคลื่อนงานจากระดับบนหรือนโยบายลงสู่ระดับพื้นที่ และจะต้องบูรณาการกันของทุกหน่วยงานในระดับพื้นที่ ส่วนที่สอง คือ โครงการไทยนิยม ยั่งยืน มี 2 เรื่อง คือ การวิเคราะห์ปัญหาและความต้องการของพี่น้องประชาชน และนํามาจัดทําเป็นแผนงาน/โครงการให้เกิดผลได้จริง เช่น ด้านการเกษตร การท่องเที่ยว OTOP เป็นต้น และการสร้างการรับรู้ให้กับประชาชน ได้แก่ เรื่องสัญญาประชาคม วิถีไทยวิถีพอเพียง รู้สิทธิ รู้หน้าที่ รู้กฎหมาย รู้รักประชาธิปไตย รู้เท่าทันเทคโนโลยี ร่วมแก้ไขปัญหายาเสพติด และงานตามภารกิจของทุกหน่วย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เน้นย้ําว่า ให้ทุกจังหวัด อําเภอ ตําบล จัดทําแผนงาน/โครงการที่ตอบสนองต่อความต้องการของพี่น้องประชาชนอย่างแท้จริง เพื่อให้ประชาชนมีชีวิตความเป็นอยู่ที่ดีขึ้นอย่างยั่งยืน นอกจากนั้นให้นําภาคส่วนอื่น ๆ ในพื้นที่มาร่วมดําเนินการตามโครงการฯ ด้วย เช่น ภาคเอกชน ภาคประชาสังคม โดยตั้งเป็นคณะกรรมการระดับอําเภอ ช่วยดูแผนงาน/โครงการ ให้ตรงกับความต้องการของประชาชน ร่วมคิด ร่วมขับเคลื่อน และร่วมประเมินผล ซึ่งกระทรวงมหาดไทยจะได้ซักซ้อมการปฏิบัติในเรื่องนี้ไปอีกครั้ง
สุดท้าย พลเอก อนุพงษ์ฯ กล่าวว่า นายกรัฐมนตรีได้ให้นโยบายว่า การดําเนินงานของทุกระดับต้องให้ความสําคัญในเรื่องของความโปร่งใส ตรวจสอบได้ และตอบสนองพี่น้องประชาชนให้มากที่สุด.
ครั้งที่ 32/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-สมัครและส่งเงินออมสะสม ผ่านแอปฯ กอช. ได้ทุกที่ ด้วยสมาร์ทโฟนเครื่องเดียว
วันจันทร์ที่ 16 มีนาคม 2563
สมัครและส่งเงินออมสะสม ผ่านแอปฯ กอช. ได้ทุกที่ ด้วยสมาร์ทโฟนเครื่องเดียว
วันเสาร์ที่ 14 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลห่วงใยประชาชนในทุกพื้นที่ต่อสถานการณ์โรคติดเชื้อไวรัส COVID-19 และอาจทําให้สมาชิก หรือผู้สนใจจะสมัครสมาชิกกองทุนการออมแห่งชาติ หรือ กอช. มีความกังวลและเป็นอุปสรรคต่อการเดินทางไปนอกบ้าน เพื่อส่งเงินออมสะสม หรือ สมัครสมาชิกที่หน่วยรับสมัครใกล้บ้าน จึงสนับสนุนวิธีลดความเสี่ยงให้ประชาชนหันไปใช้แอปพลิเคชัน “กอช.” ที่ช่วยอํานวยความสะดวก เช่น ตรวจสอบสิทธิก่อนสมัครสมาชิก ทดลองคํานวณบํานาญที่ต้องส่งต่อเดือน ดูสิทธิประโยชน์ที่จะได้รับ ดูยอดเงินออมสะสมและเงินที่รัฐสมทบเพิ่มให้ เป็นต้น ทําให้การเข้าถึงการออมยังเป็นเรื่องที่สะดวก ประชาชนมีความมั่นคงหลังวัยเกษียณ ด้วยความอุ่นใจในความปลอดภัย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี